Našikas
Našikas (arba Nasikas, hind. नासिक, IAST: Nāsik, marath. नाशिक  = Nāśik) – miestas vakarų Indijoje, Maharaštros valstijoje. Miestas išsidėstęs Godavarės upės aukštupyje, švelnaus klimato zonoje. Išvystyta techninio spirito gamyba, poligrafija. Gajos amatų tradicijos. Našikas vadinamas visos Indijos vynų sostine. Našikas – didelis religijos centras, garsėja Kumbha mela šventėmis. Upės pakrantėje gausu ghatų, yra ~200 šventyklų.